
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 134 

25 Ιουνίου 199Β 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

175. Συνένωση των Κοινοτήτων Βαλανιδορράχης, θε- 

μέλου, Μεσοποτάμου και Αμμουδιάς της Επαρ¬ 
χίας Νικοπόλεως και Παργας του Νομού Πρεβέ- 

ζπς. 

176. Συνένωση των Κοινοτήτων Αγίου Νικολάου, Αρχο¬ 
ντικού, Καστανίας, Κόκκινων Λουριών, Μελίσσης 
και Σελεγουδίου της Επαρχίας Λακεδαίμονος 


του Νομού Λακωνίας. 2 

177. Σύνθεση, συγκρότηση, θητεία, αρμοδιότητες του 
Διοικητικού Συμβουλίου καθώς και πόροι και θέ¬ 
σεις προσωπικού του «Εθνικού Κέντρου Επαγ¬ 
γελματικού προσανατολισμού» (Ε.Κ Ε.Π.). ... 3 


178. Σύσταση Υπηρεσίας Μηχανογράφησης και θέ¬ 
σεων Προσωπικού στο Ταμείο Συντάξεως και Αυ- 
τασφαλίσεως Υγειονομικών στο Ταμείο Συντά¬ 
ξεως και Αυτασφαλίσεως Υγειονομικών (ΤΣΑΥ ι 4 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Σύμβασης Ελλά¬ 
δος - Λαϊκής Κίνας για δικαστική αρωγή σε αστι¬ 
κές και ποινικές υποθέσεις (Αθήνα, 17.10. 


1994). . 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ορθή επανεκτύπωση του 
58 Τ.Α723.3.1996. 6 


Διορθώσεις σφαλμάτων στο Π.Δ. 129/96 αρμοδιότη¬ 
τας Υπουργείου Ανάπτυξης. 

Διορθώσεις σφαλμάτων στο Π.Δ. 100/96 αρμοδιότη¬ 
τας Υπουργείου Εθνικής Παιδείας και θρησκευ¬ 
μάτων. 

ΚΑΝΟΝΙΣΜΟΙ 

Περί ανακηρύξεως ως προσκυνηματικού, λειτουργίας, 
διοικήσεως και Διαχειρίσεως του Ιερού Ναού 
Αγίας Τριάδος, περιοχής Κοιμητηρίου Τριπό- 
λεως, της Ιεράς Μητροπόλεως Μαντινείας και 
Κυνουρίας. 


Περί τροποποιήσεως και συμπληρώσεως του υπ’ 
αριθμ. 29/1985 Κανονισμού.10 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 175 (1) 

Συνένωση των Κοινοτήτων Βαλανιδορράχης, θεμέλου, 

Μεσοποτάμου και Αμμουδιάς της Επαρχίας Νικοπό- 

λεως και Πάργας του Νομού Πρεβέζης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Τις διατάξεις των παρ. 8, 9 και 10 του άρθρου 4 του 
Δημοτικού και Κοινοτικού Κώδικα (Π.Δ. 410/95) Α' 231). 

2. Τις διατάξεις της παρ. 1 του άρθρου 23 του Ν. 
1558/85 «Κυβέρνηση και Κυβερνητικά Όργανα» (Α’ 137) 
σε συνδυασμό με τις διατάξεις του Π-Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του (Α’ 201). 

3 Το Π.Δ. 327/1988 «Προσδιορισμός γεωγραφικών πε¬ 
ριοχών (ενοτήτων Νομού Πρεβέζης» (Α* 151). 

4. Τις αποφάσεις 41/95, 39/95 και 38/95 των κοινοτι¬ 
κών συμβουλίων Βαλανιδορράχης, θεμέλου και Μεσοπο¬ 
τάμου της Επαρχίας Νικοπόλεως και Πάργας του Νομού 
Πρεβέζης αντίστοιχα. 

5. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τον τί¬ 
τλο «Κύρωση αποτελεσμάτων του πραγματικού πληθυ¬ 
σμού της γενικής απογραφής πληθυσμού της 17ης Μαρ¬ 
τίου 1991» (Β’ 882/93). 

6. Τις διατάξεις του άρθρου 1 παρ. 8 του Ν. 2307/97 
«προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις»» (Α’ 113). 

7. Την αριθ. 13/6.3.96 (ΦΕΚ 137/Β/6.3.96) απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρμοδιο¬ 
τήτων του Υφυπουργού Εσωτερικών, Δημόσιας Διοίκησης 
και Αποκέντρωσης Γ. Μωραίτη». 

8. Την 207/96 γνωμοδότηση του Συμβουλίου της Επι- 















ΕΦΗΜΕΡΙΣ ΤΗΣ ΚΥΒΕΡΝΗ ΣΕΩΣ (ΤΕΥΧΟΣ ΠΡΩΤΟ) 

Αρθρο μόνο 


κρατείας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Οι Κοινότητες Βαλανιδοράχης, θεμέλου, Μεσοποτά- 
μου και Αμμουδιάς της Επαρχίας Νικοπόλεως και Πάργας 
του Νομού Πρεβέζης συνενώνονται και αποτελούν Δήμο 
με το όνομα Δήμος «Εφύρας» και έδρα τον συνοικισμό Με- 
σοποτόμου της τέως κοινότητας Μεσοποτάμου. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 14 Ιουνίου1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. Μ ΩΡΑΪΤΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 176 (2) 

Συνένωση των Κοινοτήτων Αγίου Νικολάου, Αρχοντικού, 

Καστανίας, Κόκκινων Λουριών, Μελίσσης και Σελεγου- 

δίου της Επαρχίας Λακεδαίμονος του Νομού Λακω¬ 
νίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 9 και 10 του άρθρου 4 του Δημοτι¬ 
κού και Κοινοτικού Κώδικα (Π .Δ. 410/95 Α 231). 

2. Τις διατάξεις της παρ. 1 του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137) σε συνδυα¬ 
σμό με τις διατάξεις του Π.Δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερικών, 
στο Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός αρμοδιοτήτων του» (Α’ 201 /95). 

3. Το Π.Δ. 355/88 «Προσδιορισμός γεωγραφικών περιοχών 
(ενοτήτων) του Νομού Λακωνίας». 

4. Τις αποφάσεις 10/95, 23/95,14/95 και 22/95 των κοι¬ 
νοτικών συμβουλίων Αγίου Νικολάου, Κόκκινων Λουριών, Με¬ 
λίσσης και Σελεγουδίου της Επαρχίας Λακεδαίμονος του 
Νομού Λακωνίας αντίστοιχα. 

5. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τον τίτλο 
«Κύρωση αποτελεσμάτων του πραγματικού πληθυσμού της 
γενικής απογραφής πληθυσμού της 17ης Μαρτίου 1991 (Β 
882). 

6. Τις διατάξεις του άρθρου 1 παρ. 8 του Ν. 2307/95 «Προ¬ 
σαρμογή νομοθεσίας αρμοδιότητας Υπουργείου Εσωτερικών 
στις διατάξεις για την Νομαρχιακή Αυτοδιοίκηση και άλλες 
διατάξεις» (Α’ 113). 

7. Την αριθ. 13/6.3.96 (ΦΕΚ 137/Β/6.3.96) απόφαση του 
Πρωθυπουργού, και του Υπουργού Εσωτερικών, Δημόσιας 
Διοίκησης και Αποκέντρωσης «Καθορισμός αρμοδιοτήτων 
του Υφυπουργού Εσωτερικών, Δημόσιας Διοίκησης και Απο¬ 
κέντρωσης Γ. Μωραΐτη». 

8. Την 208/96 γνωμοδότηση του Συμβουλίου Επικράτειας, 
με πρόταση του Υφυπουργού Εσωτερικών, Δημόσιας Διοίκη¬ 
σης και Αποκέντρωσης, αποφασίζουμε: 


Οι Κοινότητες Αγίου Νικολάου, Αρχοντικού, Καστανίας, 
Κόκκινων Λουριών, Μελίσσης και Σελεγουδίου της Επαρχίας 
Λαακεδαίμονος του Νομού Λακωνίας, συνενώνονται και απο¬ 
τελούν Δήμο με το όνομα Δήμος «Αγίου Νικολάου» και έδρα 
τον συνοικισμό Αγιος Νικόλαος της τέως κοινότητας Αγίου 
Νικολάου. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση του 
παρόντος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ! ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΜΩΡΑΪΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 177 (3) 

Σύνθεση, συγκρότηση, θητεία, αρμοδιότητες του Διοικη¬ 
τικού Συμβουλίου καθώς και πόροι και θέσεις προσωπι¬ 
κού του «Εθνικού Κέντρου Επαγγελματικού προσανα¬ 
τολισμού» (Ε.Κ.Ε.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 16 του Ν. 

1558/85 «Κυβέρνηση και Κυβερνητικά Όργανα» (Α' 137). 

2. Τις διατάξεις της παρ. 2 του άρθρου 16 του Ν. 2224/ 

1994 «Ρύθμιση θεμάτων εργασίας, συνδικαλιστικών δικαι¬ 
ωμάτων, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευομένων 
από αυτό νομικών προσώπων και άλλες διατάξεις» (Α 
112 ). 

3. Το γεγονός ότι το παρόν διάταγμα προκαλεί δαπάνη 
το ύψος της οποίας ανέρχεται στο ποσόν των 20.000.000 
εκατ. δρχ. που έχει προβλεφθεί στον προϋπολογισμό του 
Υπουργείου Εργασίας και Κοινωνικών Ασφαλίσεων, έτους 
1996 και θα καλυφθεί από τον Κ.Α.Ε. 2599. 

4. Την 158/1996 γνωμοδότηση του Συμβουλίου της 
Επικράτειας, με πρόταση του Υπουργού Εργασίας και Κοι¬ 
νωνικών Ασφαλίσεων, αποφασίζουμε: 

Άρθρο 1 

Σύνθεση, Συγκρότηση και θητεία 
του Διοικητικού Συμβουλίου του Ε.Κ.Ε.Π. 

1. Το εποπτευόμενο από τον Υπουργό Εργασίας και 
Κοινωνικών Ασφαλίσεων νομικό πρόσωπο ιδιωτικού δι¬ 
καίου με την επωνυμία «Εθνικό Κέντρο Επαγγελματικού 
Προσανατολισμού» (εφεξής Ε.Κ.Ε.Π. ή Κέντρο), διοικείται 
από Διοικητικό Συμβούλιο (άρθρο 16 παρ. 2 του Ν. 2224/ 
94), (εφεξής Δ.Σ.). 

2. Το Δ.Σ. του Κέντρου είναι ενδεκαμελές (11) και απο- 
τελε'παι από: 

α. Τον Πρόεδρο, 
β. Τον Αντιπρόεδρο. 

γ. Ένα υπάλληλο του Υπουργείου Εργασίας και Κοινω¬ 
νικών Ασφαλίσεων. 

δ. Τρεις εκπροσώπους της Γενικής Συνομοσπονδίας 
Εργατών Ελλάδας (ΓΣΕΕ). 

ε. Τρεις εκπροσώπους εργοδοτικούς που υποδεικνύο¬ 
νται ως εξής: ένας από το Σύνδεσμο Ελληνικών Βιομηχα¬ 
νιών (ΣΕΒ), ένας από την Εθνική Συνομοσπονδία Ελληνι¬ 
κού Εμπορίου (ΕΣΕΕ) και ένας από την Γενική Συνομο¬ 
σπονδία Επαγγελματιών, Βιοτεχνών και Εμπόρων Ελλά¬ 
δας (ΓΣΕΒΕΕ). 

στ. Έναν εκπρόσωπο του Οργανισμού Απασχόλησης 
Εργατικού Δυναμικού (ΟΑΕΔ). 

ζ. Έναν εκπρόσωπο του Οργανισμού Επαγγελματικής 
Εκπαίδευσης και Κατάρτισης (ΟΕΕΚ). 

3. Οι φορείς που προβλέπει η παρ. 2 του παρόντος άρ¬ 
θρου υποδεικνύουν τα τακτικά και αναπληρωματικά μέλη, 
μέσα σε προθεσμία δεκαπέντε (15) ημερών από τη σχε¬ 
τική πρόσκληση του Υπουργού Εργασίας και Κοινωνικών 
Ασφαλίσεων. 

Σε περίπτωση μη έγκαιρης υποβολής των ανωτέρω υπο¬ 
δείξεων, ο Υπουργός Εργασίας και Κοινωνικών Ασφαλί¬ 
σεων προβαίνει και χωρίς τις υποδείξεις στο διορισμό εκ¬ 
προσώπων αυτών των φορέων. 

Τα υπό στοχεία δ' και ε' της παρ. 2 του παρόντος άρ¬ 
θρου μέλη του Δ.Σ. δεν μπορούν να είναι μέλη των οργά¬ 
νων διοίκησης συνδικαλιστικών οργανώσεων των εργαζο¬ 
μένων και των εργοδοτών. 

4. Το Δ.Σ. συγκροτείται με απόφαση του Υπουργού Ερ¬ 
γασίας και Κοινωνικών Ασφαλίσεων δημοσιευμένη στην 
Εφημερίδα της Κυβερνήσεως. Με την ίδια απόφαση ορί¬ 
ζονται ο Πρόεδρος του Δ.Σ. και ο Αντιπρόεδρος. 

5. Το Δ.Σ. μπορεί να λειτουργήσει και με ελλιπή συγκρό¬ 
τηση, μέχρι τρεις μήνες, σε περίπτωση κατά την οποία μέ¬ 
λος του πεθάνει ή αποχωρήσει για οποιοδήποτε λόγο, 
εφόσον καλείται στη συνεδρίαση το αντίστοιχο αναπλη¬ 
ρωματικό μέλος. 

6. Χρέη γραμματέα του Δ.Σ. εκτελεί υπάλληλος του Κέ¬ 
ντρου που ορίζεται, με τον αναπληρωτή του, από τον Πρό¬ 
εδρο αυτού. Μέχρι την στελέχωση του Κέντρου, χρέη 
γραμματέα εκτελεί προσωρινά υπάλληλος του Υπουρ¬ 
γείου Εργασίας και Κοινωνικών Ασφαλίσεων, οριζόμενος 
με την απόφαση του Υπουργού Εργασίας και Κοινωνικών 
Ασφαλίσεων με την οποία διορίζεται το Δ.Σ. του Κέντρου. 

7. Η θητεία του Δ.Σ. είναι τριετής. Επιτρέπεται ο επανα¬ 
διορισμός των μελών αυτού. 

8. Ο Πρόεδρος και ο Αντιπρόεδρος του Δ.Σ. του Κέ¬ 
ντρου είναι πλήρους απασχόλησης και οι αποδοχές του 
Προέδρου και Αντιπροέδρου αντιστοιχούν στο 80% και 
75% των αποδοχών και λοιπών παροχών με οποιαδήποτε 
μορφή και ονομασία του Διοικητή του ΟΑΕΔ. 

Ο Πρόεδρος και Αντιπρόεδρος του Δ.Σ. πρέπει να είναι 
κάτοχοι διδακτορικού διπλώματος ή μεταπτυχιακού και να 
έχουν εμπειρία σε θέματα Επαγγελματικού προσανατολι¬ 
σμού και κάτοχοι δύο ξένων γλωσσών κατά προτίμηση Αγ¬ 
γλικής και Γαλλικής ή Γερμανικής. 

Αρθρο 2 

Αρμοδιότητες του Διοικητικού Συμβουλίου 

1. Το Δ.Σ. έχει τις εξής αρμοδιότητες: 
α. Κατευθύνει τις δραστηριότητες του Κέντρου για την 
εκπλήρωση της αποστολής του και των σκοπών του όπως 
αυτοί αναφέρονται στην παρ. 1 του άρθρου 16 του Ν. 
2224/94. 

β. Καταρτίζει και εισηγείται προς τον Υπουργό Εργα¬ 
σίας και Κοινωνικών Ασφαλίσεων τους Κανονισμούς που 


προβλέπσνταιστην παρ. 2του άρθρου 16 του Ν. 224/94. 

γ. Διαχειρίζεται την περιουσία και τους πόρους τσυ Κέ¬ 
ντρου. 

δ. Καταρτίζει τον ετήσιο προϋπολογισμό, απολογισμό 
και ισολογισμό του Κέντρου. 

ε. Συνιστά επιτροπές από τα μέλη του ή και με τη συμ¬ 
μετοχή εμπειρογνωμόνων για τη μελέτη και εισήγηση ειδι¬ 
κών θεμάτων. 

στ. Προσλαμβάνει και απολύει το διευθυντή και το προ¬ 
σωπικό του Κέντρου. 

ζ. Εγκρίνει τη διενέργεια των αναγκαίων δαπανών, 
η. Εξουσιοδοτεί τον Πρόεδρο ή άλλο μέλος του Δ.Σ. ή 
υπάλληλο του Κέντρου για την εκτέλεση των αποφάσεών 
του. 

θ. Λαμβάνει κάθε αναγκαίο μέτρο για την ανάπτυξη και 
διαχείριση συστήματος επαγγελματικού προσανατολι¬ 
σμού. 

ι. Αποφασίζει για τα θέματα που είναι αρμόδιο από το 
Νόμο και τους Κανονισμούς. 

2. Οι αποφάσεις του Δ.Σ. του Κέντρου που αφορούν τις 
αρμοδιότητες αυτού που αναφέρονται στα εδάφια β και δ 
της προηγούμενης παραγράφου, υποβάλλονται για 
έγκριση στον Υπουργό Εργασίας και Κοινωνικών Ασφαλί¬ 
σεων. 

Άρθρο 3 

Πόροι του Κέντρου 

Οι πόροι του Ε.Κ.Ε.Π. προέρχονται από: 
α) Τον προϋπολογισμό του Υπουργείου εργασίας και 
Κοινωνικών Ασφαλίσεων (τακτικό και πρόγραμμα δημο¬ 
σίων επενδύσεων) και σε ποσοστό όχι πάνω από το 20% 
του προϋπολογισμού του Ε.Κ.Ε.Π.. 
β) Την Ευρωπαϊκή Ένωση, 
γ) Την παροχή υπηρεσιών σε τρίτους, 
δ) Δωρεές, δημοσιεύσεις, εκδηλώσεις, εκδόσεις, 
ε) Τον πόρο 0,45 που προβλέπεται για τον ΟΑΕΔ βάσει 
του άρθρου 14 παρ. 6 του Ν. 2224/94 όπως αντικαταστά- 
θηκε με το άρθρο 10 παρ. 3 του Ν. 2336/95 και κατά τη 
διαδικασία των διατάξεων αυτού. 

Άρθρο 4 

θέσεις Προσωπικού 

1. Ο ανώτατος αριθμός θέσεων διοικητικού, επιστημο¬ 
νικού, ερευνητικού, τεχνικού, βοηθητικού και λοιπού προ¬ 
σωπικού του Κέντρου καθορίζεται σε εβδομήντα (70) 
άτομα. 

Διοικητικό Προσωπικό 

1) 5 άτομα κατηγορίας Δευτεροβάθμιας Εκπαίδευσης 
(ΔΕ) με γνώση μιας ξένης γλώσσας και γνώσεις ηλεκτρι¬ 
κού υπολογιστού (Η/Υ). 

2) 5 άτομα κατηγορίας Πανεπιστημιακής Εκπαίδευσης 
(Π.Ε.) Διοικητικού με γνώση μιας ξένης γλώσσας και γνώ¬ 
σεις ηλεκτρονικού υπολογιστού (Η/Υ). 

Επιστημονικό Προσωπικό 

1) Κοινωνικοί λειτουργοί κατηγορίας Πανεπιστημιακής 
Εκπαίδευσης (Π.Ε.) άτομα 10. 

2) Ψυχολόγοι κατηγορίας Πανεπιστημιακής Εκπαίδευ¬ 
σης (Π.Ε.) άτομα 10. 

3) Κοινωνιολόγοι κατηγορίας Πανεπιστημιακής Εκπαί¬ 
δευσης (Π.Ε.) άτομα 10. 

4) Νομικοί κατηγορίας Πανεπιστημιακής Εκπαίδευσης 
(Π.Ε.) άτομα 3. 

5) Οικονομολόγοι κατηγορίας Πανεπιστημιακής Εκπαί- 
δευσης άτομα 5. 

Κάτοχοι διδακτορικού ή μεταπτυχιακού διπλώματος με 
ειδίκευση και εμπειρία σε θέματα Επαγγελματικού Προ¬ 
σανατολισμού. 

Ερευνητικό Προσωπικό 

1) Κοινωνικοί Λειτουργοί κατηγορίας Πανεπιστημιακής 
Εκπαίδευσης (Π.Ε.) άτομα 4. 

2) Ψυχολόγοι κατηγορίας Πανεπιστημαικής Εκπαίδευ¬ 
σης (Π.Ε.) άτομα 4. 

3) Κοινωνιολόγοι κατηγορίας Πανεπιστημιακής Εκπαί¬ 
δευσης (Π.Ε.) άτομα 4. 

Κάτοχοι διδακτορικού ή μεταπτυχιακού διπλώματος με 
ειδίκευση και εμπειρία σε θέματα Επαγγελματικού προ¬ 
σανατολισμού και να έχουν εκπονήσει έρευνες και μελέ¬ 
τες σε θέματα Επαγγελματικού Προσανατολισμού. 

Τεχνικό Προσωπικό 

1) Ηλεκτρολόγος κατηγορίας Τεχνολογικής ή Υποχρεω¬ 
τικής Εκπαίδευσης (Τ.Ε.), (Υ.Ε.) άτομο 1. 

2) Χειριστές Φωτοτυπικών μηχανημάτων κατηγορίας 
Δευτεροβάθμιας Εκπαίδευσης (Δ.Ε.) άτομα 2. 

Βοηθητικό και λοιπό Προσωπικό 

1) Καθαρίστριες κατηγορίας Υποχρεωτικής Εκπαίδευ¬ 
σης (ΥΕ) άτομα 2. 

2) Κλητήρες κατηγορίας Υποχρεωτικής Εκπαίδευσης 
(ΥΕ) άτομα 2. 

3) Οδηγός κατηγορίας Υποχρεωτικής Εκπαίδευσης 
(ΥΕ) άτομο 1. 

4) Φύλακες κατηγορίας Υποχρεωτικής Εκπαίδευσης 
(ΥΕ) άτομα 2. 

2. Δημιουργείται θέση Διευθυντή του Ε.Κ.Ε.Π., ο 
οποίος προΐσταται των υπηρεσιών και του προσωπικού του 
Κέντρου. Οι αρμοδιότητες του Διευθυντή καθορίζονται 
από τον Κανονισμό Οργάνωσης και Λειτουργίας του 
ΕΚΕΠ. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 178 

(4) 

Σύσταση Υπηρεσίας Μηχανογράφησης και θέσεων Προ¬ 
σωπικού στο Ταμείο Συντάξεως και Αυτασφαλίσεως 
Υγειονομικών (ΤΣΑΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 6 παρ. 5 και 6 του Ν. 2026/92 «Ρύθμιση 
θεμάτων οργάνωσης και προσωπικού της δημόσιας διοί¬ 
κησης και άλλες διατάξεις» (ΦΕΚ 43/Α) όπως τροποποιή¬ 
θηκε με την παρ. 1 του άρθρου 30 του Ν. 2190/94). 

2. Τις διατάξεις του άρθρου 29Α του Ν. 1558/1558/ 


1985, όπως αυτό προστέθηκε με το άρθρο 27 του Ν. 
2081 /1992 (ΦΕΚ 154Α). 

3. Του άρθρου 17 παρ. 1 του Ν. 1320/1983 (ΦΕΚ 6/Α/ 
83). 

4. Του Π. Δ/τος 372/14.9.95 (ΦΕΚ 201/Α/95) «Μετα¬ 
φορά της ΓΓΚΑ από το ΥΥΠΚΑ στο Υπουργείο Εργασίας. 

5. Του Π. Δ/τος 373/14.9.95 (ΦΕΚ 201 /Α/95) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημ. Διοίκησης 
και Αποκέντρωσης και καθορισμός των αρμοδιοτήτων 
του». 

6. Τηναριθ. 12/6.3.1996 απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραΐτη» (ΦΕΚ 137/Β). 

7. Την αριθ. 80010/12.2.96 κοινή απόφαση του Πρω¬ 
θυπουργού και Υπουργού Εραγασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων (ΦΕΚ 91/Β/ 
13.2 96). 

8. Το γεγονός ότι από τις διατάξεις του παρόντος Προε¬ 
δρικού Διατάγματος προκαλείται ετήσια δαπάνη εις βάρος 
του ΤΣΑΥ περίπου πενήντα τρία εκατομμύρια δρχ. 
(53 000.000), η οποία θα καλυφθεί από τους επί μέρους 
κωδικούς 0211,0212, 0221, 09224, 0225, 0226, 0229, 
0232 και 0238 του προϋπολογισμού του Ταμείου. 

9. Την αριθ. 205/1995 γνωμοδότηση του Συμβουλίου 
της Επικράτειας μετά από πρόταση του Υπουργού Οικο¬ 
νομικών και των Υφυπουργών Εσωτερικών, Δημόσιας 
Διοίκησης και Αποκέντρωσης και Εργασίας και Κοινωνι¬ 
κών Ασφαλίσεων, αποφασίζουμε: 

Αρθρο 1 

Δ/νση Μηχανογράφησης - αρμοδιότητες 

1. Στο Ταμείο Συντάξεως και Αυτασφαλίσεως Υγειονο¬ 
μικών συνιστάτοι Δ/νση Μηχανογράφησης αποτελουμένη 
από δύο (2) τμήματα με τις αρμοδιότητες που αναφέρο- 
νται στο καθένα. 

α) Τμήμα Ανάπτυξης Μηχανογραφικών Εφαρμογών: 
Μέριμνα για την πλήρη κάλυψη των μηχανογραφικών ανα¬ 
γκών του Ταμείου από πλευράς ανάλυσης, σχεδίασης, 
προγραμματισμού, τεκμηρίωσης και υλοποίησης των 
εφαρμογών. 

β) Τμήμα Λειτουργίας και Εκμετάλλευσης εξοπλισμού: 
Μέριμνα για την καλή λειτουργία, εκμετάλλευση και συ¬ 
ντήρηση του εξοπλισμού, την προετοιμασία δεδομένων, 
τον έλεγχο εισόδου - εξόδου και ασφάλεια του όλου συ¬ 
στήματος. 

Αρθρο 2 

Σύσταση θέσεων 

1 . Στο Ταμείο Συντάξεως και Αυτασφαλίσεως Υγειονο¬ 
μικών (ΤΣΑΥ) συνιστώνται οι εξής θέσεις προσωπικού, 
κατά κατηγορία και Κλάδο. 

Κατηγορία ΠΕ 
Κλάδος ΠΕ Πληροφορικής 

Δύο (2) θέσεις ειδικότητας επιστήμης των υπολογιστών 
(αναλυτές - προγραμματιστές). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2531 


Κατηγορία ΤΕ 
Κλάδος ΤΕ Πληροφορικής 

Τρεις (3) θέσεις, εκ των οποίων δύο (2) ειδικότητες 
πληροφορικής και μία (1) ειδικότητας ηλεκτρονικών υπο¬ 
λογιστικών συστημάτων. 

Κατηγορία ΔΕ 

Κλάδος ΔΕ Προσωπικού Η/Υ 

Είκοσι (20) θέσεις, εκ των οποίων δύο (2) θέσεις χειρι¬ 
στών Η/Υ και δεκαοκτώ (18) θέσεις υπαλλήλων χειριστών 
διατρητικών μηχανών (εισαγωγής στοιχείων). 

2. Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα στο Π.Δ. 194/1988 
όπως τροποποιήθηκε με το Π.Δ. 172/1992. 

3. Στη Δ/νση Μηχανογράφησης προΐσταται υπάλληλος 
του Κλάδου ΠΕ Πληροφορικής και ελλείψει αυτού, ΤΕ 
Πληροφορικής. 

Στα Τμήματα προΐστανται υπάλληλοι ίου Κλάδου ΠΕ 
Πληροφορικής, ελλείψει τούτων ΤΕ Πληροφορικής και 
ελλείψει τούτων ΔΕ προσωπικού Η/Υ 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 10 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΙ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΜΩΡΑΪΤΗΣ αλ. παπαδοπουλος 

Ο ΥΦΥΠ. ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 

-♦- 

ΑΝ ΑΚΟΙΝΩΣ ΕΙΣ 

Φ 0544/11 /ΑΣ 411 /Μ.4387 (5) 

Ανακοίνωση για τη θέση σε ισχύ της Σύμβασης Ελλάδος - 
Λαϊκής Κίνας για δικαστική αρωγή σε αστικές και ποινι¬ 
κές υποθέσεις (Αθήνα, 17.10.1994). 

Το Υπουργείο Εξωτερικών ανακοινώνει ότι στις 31 
Μαΐου 1996 έλαβε χώρα στο Πεκίνο η ανταλλαγή των εγ¬ 
γράφων επικυρώσεως της Σύμβασης δικαστικής αρωγής 
σε αστικές και ποινικές υποθέσεις μεταξύ της Ελληνικής 
Δημοκρατίας και της Λαϊκής Δημοκρατίας της Κίνας η 
οποία υπογράφηκε στην Αθήνα στις 17 Οκτωβρίου 1994. 

Η παραπάνω Σύμβαση η οποία κυρώθηκε με τον υπ’ 
αριθ. 2358/1995 Νόμο που δημοσιεύθηκε στο υπ’ αριθ. 
239 Φύλο της Κυβερνήσεως τεύχος Α' την 16 Νοεμβρίου 
1995, θα τεθεί σε ισχύ σύμφωνα με τη διάταξη του άρ¬ 
θρου 44 παραγρ. 1 αυτής, την 1η Ιουλίου 1996. 

Αθήνα, 11 Ιουνίου 1996 

* Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην ορθή επανεκτύπωση του 58 τ.Α/23.3.1996 στα 
περιεχόμενα, σελ. 981 και στη οελ. 988 οι εσφαλμένοι τί¬ 
τλοι «ΠΡΑΞΕΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ» και 
«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ» διορθώνο¬ 
νται στους ορθούς «ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥ¬ 
ΛΙΟΥ» και «ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ» αντί¬ 
στοιχα. 

Στη οελ. 988 αντί «ΠΡΑΞΗ ΑΡΙΘ. 72 ΝΟΜΟΘΕΤΙΚΟΥ 
ΠΕΡΙΕΧΟΜΕΝΟΥ» στο ορθό «Πράξη 72 της 18 Μαρτίου 
1996». 

(Από το Εθνικό Τυπογραφείο) 

-♦- 

(7) 

Στο Π.Δ 129/96 (ΦΕΚ 94/Α/31.5.96), στο σκεπτικό 
μέρος του Διατάγματος, στην παρ. 2 τρίτη σειρά, η λέξη 
«διοίκησ», διορθώνεται οε «διοίκηση». Στην παρ. 4 δεύ¬ 
τερη σειρά η φράση «. ανεξάρτητος αρχής» διορθώνεται 
σε -ανεξάρτητης αρχής». Στο άρθρο 2, παρ. Α, υποπαρ. α. 
Τμήμα Βιοτεχνικών θεμάτων, 5η σειρά η φράση «..και 
αναφέρεται» διορθώνεται «...που αναφέρεται». 

Στην 8η σειράηφράση «...και την καλύτερη», διορθώνε¬ 
ται «...για την καλύτερη». Στην παράγραφο 13 η φράση 
των «...βιοτεχνικών μελών» διορθώνεται «...των βιοτεχνών 
μελών». 

Στο 'ιδιο άρθρο, υποπαρ. β.δ) παράγραφος 9, η λέξη 
«καθεστώς» διορθώνεται «καθεστώτος». Στην 11η παρά¬ 
γραφο στο Ευρωεπιμελητήριο, η τελεία αντικαθίσταται με 
κόμμα. 

Σελ. 1593γ. Τμήμα Μητρώου 8η παράγραφος 4η σειρά, 
η λέξη «εισαγωγές» διορθώνεται «εισαγωγείς». Στο δ. 
τμήμα 4η παράγ., 2η σειρά, η λέξη «του Επιμελητηρίου» 
διορθώνεται «Επιμελητηρίου». 

Στη Β. διεύθυνση, α τμήμα, 12η παράγραφο η φράση 
«...για βεβαίωση» διορθώνεται «...για την βεβαίωση». Στο 
β τμήμα σελ. 1594 παραγ. 7, 1η σειρά, «τις Υπηρεσίες» 
διορθώνεται «στις Υπηρεσίες». 

Στο άρθρο 4 σελ. 1595, 1 η σειρά διαγράφεται η λέξη 
«Οι νες». 

Στο άρθρο 5 §3, 2η σειρά η φράση «τις διτάξεις» διορ¬ 
θώνεται «τις διατάξεις». 

Στο άρθρο 7, 4η σειρά το «386/92» διορθώνεται «368/ 
92». 

(Από το Υπουργείο Ανάπτυξης) 
-♦- 

( 8 ) 

Στο ΦΕΚ 78/τ.Α/10.5.96 στο οποίο δημοσιεύτηκε το 
100 Π.Δ. αρμοδιότητας ΥΠΕΠΘ γίνονται οι ακόλουθες 
διορθώσεις: 

1. Στην παρ. 1 του άρθρου 1 (σελ. 1425 του ΦΕΚ) στην 
τρίτη και τέταρτη σειρά το εσφαλμένο «για τα οποία εξέ¬ 
ταση» στο ορθό «για τα οποία απαιτείται εξέταση». 

2. Στην παρ. 1 του άρθρου 4 (σελ. 1426 του ΦΕΚ) στην 
τρίτη σειρά το εσφαλμένο «εξεταστισκά» στο ορθό «εξε¬ 
ταστικά». 

3. Στην παρ. 2 εδαφ. β, του άρθρου 7 (σελ. 1427 του 
ΦΕΚ) στη δωδέκατη σειρά το εσφαλμένο «ορίζετα» στο 
ορθό «ορίζεται». 

4 Στην παρ. 1, εδαφ. α, του άρθρου 9 (σελ. 1428 του 
ΦΕΚ) στην πρώτη σειρά το εσφαλμένο «αναβαθμολογη- 
τές» οτο ορθό «βαθμολογητές». 

5 Στην παρ. 1, εδαφ. α, του άρθρου 9 (σελ. 1428 του 
ΦΕΚ) στην ενδέκατη σειρά το εσφαλμένο «Γγλωσσας» 
στο ορθό «Γλώσσας». 

6 Στην παρ. 3, του άρθρου 9 (σελ. 1428 του ΦΕΚ) στη 
δεύτερη σειρά το εσφαλμένο «βαθμό» στο ορθό «αριθμό». 

7 Στην παρ. 3, του άρθρου 9 (σελ. 1428 του ΦΕΚ) στην 
τρίτη σειρά το εσφαλμένο «ώστε ο Κανένας» στο ορθό 
«ώστε Κανένας». 

(Από το ΥΠΕΠΘ) 


ΚΑΝΟΝΙΣΜΟΙ 


ΚΑΝΟΝΙΣΜΟΣ ΥΠ’ΑΡΙΘΜ. 82/1996 ' 

Περί ανακηρύξεως ως προσκυνηματικού, λειτουργίας, ( 
διοικήσεως και Διαχειρίσεως του Ιερού Ναού Αγιας , 
Τριάδος, περιοχής Κοιμητηρίου Τριπόλεως, της Ιερός 
Μητροπόλεως Μαντινείας και Κυνουριας. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όφει: 

1 Τας διατάξεις των άρθρων 1 παράγρ. 4 και 59 του Νό¬ 
μου 590/1977 «Περί του Καταστατικού Χάρτου της Εκ¬ 
κλησίας της Ελλάδος». 

2. Την υπ’ αριθμ. 4/1995 Πράξη του Μητροπολιτικου 
Συμβουλίου της Ιερός Μητροπόλεως Μαντινείας και Κυ- 

νουρίας. _ _ 

3. Την υπ’ αριθμ. 354/25.5.1995 πρότασιν του Σεβ. 

Μητροπολίτου Μαντινείας και Κυνουριας. 

4. Την από 13.6.1995 εγκριτικήν Απόφασιν της Διαρ¬ 
κούς Ιερός Συνόδου. 

5. Την από 19.7.1995 Απόφασιν Αυτής. 

ΨΗΦΙΖΕΙ 

Τον υπ’ αριθμ. 82/1996 ΚΑΝΟΝΙΣΜΟΝ έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 82/1996 
«ΠΕΡΙ ΑΝΑΚΗΡΥΞΕΩΣ ΩΣ ΠΡΟΣΚΥΝΗΜΑΤΙΚΟΥ, ΑΕΙ- 

ίοΤρΓ^ΔΙΟΙΚΗΣΕΟΣΚΑΙΔΙΑΧΕΙΡΙΣΕΩΣΤΟνίΕΡΟΥ 

ΝΑΟΥ ΑΓΙΑΣ ΤΡΙΑΔΟΣ ΠΕΡΙΟΧΗΣ ΚΟΙΜΗΤΗΡΙΟΥ ΤΡ - 
ΠΟΛΕΩΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ 
ΚΥΝΟΥΡΙΑΣ» 

Άρθρον1 

Το παλαιόν Εξωκκλήσιον της Αγίας Τριάδος Τριπόλεως, 
ανακαινισθέν εκ θεμελίων υπό του Μητροπολίτου Μαντι- 
νείας και Κυνουριας ΑΛΕΞΑΝΔΡΟΥ ανακηρύχθηκε Προ- 
σκυνηματικός Ναός με την υπ’ αριθμ. 4 / 1 "δ Πράξη του 
Μητροπολιτικού Συμβουλίου της Ιερός Μητροπόλεως Μα- 
ντινείας και Κυνουριας και στο εξής αποτελεί Εκκλησια¬ 
στικό Νομικό Πρόσωπο Ιδιωτικού Δικαίου (Ν.Π.Ι.Δ.) κατα 
τας διατάξεις των άρθρων 1 παράγρ. 4 και 59 του Νόμου 
590/1977 με την επωνυμία «Ιερόν Προσκύνημα Αγιας 
Τριάδος Τριπόλεως». Έχει κυκλική σφραγίδα, που φέρει 
στο υέσον γραμμική παράσταση της Αγίας Τριάδος, και 
τΓς λέξε.ς -ΈΡΟΝ ΠΡΟΣΚΥΝΗΜΑ ΑΠΑΣ ΤΡΙΑΔΟΣ 


ΤΡΙΠΟΛΕΩΣ 1995». ΕΙιναι ιδιοκτησία της Ιερός Μητροπό¬ 
λεως Μαντινείας και Κυνουριας και υπάγεται πνευματικά 
και Διοικητικά σ’ αυτήν. 

Άρθρον 2 

Σκοπός του Ιερού Προσκυνήματος της Αγίας Τριάδος 
είναι η αποπεράτωση του Ιερού Ναού και η προαγωγή του 
λειτουργικού, φιλανθρωπικού και εν γένει ιεραποστολικού 
και ποιμαντικού έργου της τοπικής Εκκλησίας Μαντινείας 
και Κυνουριας. 

Άρθρον 3 

Μέσα για την επίτευξη του σκοπού είναι, ενδεικτικά. 

α) Η ανελλιπής τέλεση των Ιερών Μυστηρίων και των Ιε¬ 
ρών Ακολουθιών, κατά την τάξη και την παράδοση της Ορ¬ 
θοδόξου Εκκλησίας. 

β) Η διοργάνωση - στις αίθουσες του Πνευματικού Κέ¬ 
ντρου, του Ιερού Προσκυνήματος ή άλλου - διαλέξεων, 
σεμιναρίων, συνεδριών και άλλων παρεμφερών εκδηλώ¬ 
σεων θεολογικού, εκπαιδευτικού, λατρευτικού, επικοινω- 
νιακού κ.λπ. περιεχομένου. 

Άρθρον 4 

α) Το Ιερό Προσκύνημα Αγίας Τριάδος τελεί υπό την 
άμεση εποπτεία και τον έλεγχο της Ιερός Μητροπόλεως 
Μαντινείας και Κυνουριας και διοικείται από πενταμελή 
Διοικούσα Επιτροπή. 

β) Την Διοικούσα Επιτροπή απαρτίζουν: ο εκάστοτε Μη¬ 
τροπολίτης Μαντινείας και Κυνουριας, ως Πρόεδρος και 
τέσοερες (4) κληρικοί ή λαϊκοί, άνδρες ή γυναίκες με τους 
’ αναπληρωματικούς τους. Ο ένας από τους κληρικούς ορι- 
' ζεται με πράξη του Προέδρου, αντιπρόεδρος της Διοικου- 
σης Επιτροπής και προεδρεύει όταν ο Σεβ. Μητροπολίτης 
• απουσιάζει ή κωλύεται να παραστεί στις συνεδριάσεις της. 

γ) Τα τέσσερα τακτικά και αναπληρωματικά Μέλη της 
Διοικούσης Επιτροπής, διορίζονται υπό του Μητροπολί¬ 
του για τριετή θητεία. Το αξίωμά τους είναι τιμητικό και 
άμισθο και μπορεί να επαναδιορισθούν σ’ αυτό. 

δ) Η Διοικούσα Επιτροπή βρίσκεται σε απαρτία με την 
παρουσία τριών τουλάχιστον μελών, οι δε αποφάσεις της 
λαμβάνονται κατά πλειοψηφία των παρόντων. Σε περί¬ 
πτωση ισοψηφίας, νικά η ψήφος του Προέδρου. 

Υ Άρθρον 5 

I- α) Μέσα σ’ ένα 20ήμερο από την κοινοποίηση του εγ- 
ΑΙ γράφου διορισμού, η Διοικούσα Επιτροπή συνέρχεται σε 
συνεδρίαση και εκλέγει τον Ταμία και τον Γραμματέα της. 

β) Η Διοικούσα Επιτροπή συνεδριάζει τακτικώς μεν μία 
φορά το μήνα σε ημέρα και ώρα που ορίζει ο Πρόεδρος, 
ις ’ εκτάκτως δε όταν παραστεί ανάγκη, στα Γραφεία του 
Προσκυνήματος ή της Ιερός Μητροπόλεως. 
ου γ) Η λειτουργία της Διοικούσης Επιτροπής διέπεται από 
α- τις διατάξεις που ισχύουν αναλογικά, για τα Εκκλησιαστικά 
ία- Συμβούλια των ενοριακών ιερών Ναών. 
ιτά Άρθρον 6 

,αο Το Νομικό Πρόσωπο του Ιερού Προσκυνήματος εκ π Ρ°' 
ρει σωπείται ενώπιον των Δικαστηρίων και κάθε όλλίς Αρχής 
και από τον Πρόεδρο της Διοικούσης Επιτροπής, η από άλλο 
ΟΣ μέλος της που ορίζεται με απόφαση του Προέδρου. 

Άρθρον 7 

Η Διοικούσα Επιτροπή έχει τις εξής αρμοδιότητες: 
α) Μεριμνά για τη διοίκηση και την χρηστή διαχείριση 
των εσόδων και των περιουσιακών στοιχείων του Ιερού 
Προσκυνήματος. 

β) Καταρτίζει τον επίσημο Προϋπολογισμό, Απολογισμό 
και Ισολογισμό του Ιερού Προσκυνήματος. 

γ) Αποφασίζει για τη διάθεση των εσόδων, σύμφωνα με 
τα προβλεπόμενα στο άρθρο 11 του παρόντος. 

δ) Τηρεί τα απαιτούμενα διοικητικά και διαχειριστικά βι¬ 
βλία (Πρωτοκόλλου, Πράξεων, Διοικούσης Επιτροπής, Τα¬ 
μείου, Αφιερωμάτων και Τιμαλφών, Κτηματολογίου, Στε¬ 
λεχών αποδείξεων και πληρωμών, κ,λπ.) τα οποία προη¬ 
γουμένως θεωρούνται από τον Μητροπολίτη. 

ε) Προσλαμβάνει και απολύει το μη κληρικό προσωπικό 
που κρίνεται απαραίτητο για την απρόσκοπτη και άρτια 
λειτουργία του Ιερού Ναού, του Πνευματικού Κέντρου και 
των λοιπών δραστηριοτήτων του. 

Άρθρον 8 

Πόροι του Ιερού Προσκυνήματος της Αγίας Τριάδος εί¬ 
ναι: . , . 

α) Οι εισπράξεις από την διάθεση κεριών, ελαίου και 
αφιερωμάτων, την περιφορά δίσκων, το προϊόν κυτιων, 
την τέλεση Ακολουθιών και Μυστηρίων και η είσπραξη μι¬ 
σθωμάτων. . 

β) Οι προσφορές και κληρονομιές, κληροδοσίες, δω- 

ρεές και αφιερώσεις των πιστών. 

γ) Οι τυχόν επιχορηγήσεις από το Δημόσιο, νομικά πρό- 
σωπα, Τράπεζες, Οργανισμούς κ.λπ. 

δ) Τα κατά την έναρξη ισχύος του παρόντος υπάρχοντα 
χρηματικά αποθέματα, τιμαλφή, ακίνητα και κινητά, κα¬ 
θώς και κάθε άλλη εκκρεμής είσπραξη από προηγούμενες 

χρήσεις. . . 

ε) Κάθε άλλη πρόσοδος από νόμιμη και χρηστή πηγή. 

Άρθρον 9 

Οι δαπάνες του Ιερού Προσκυνήματος προβλέπονται με 
αναγραφή κονδυλίων στον ετήσιο Προϋπολογισμό. Η ανα¬ 
θεώρησή τους στη διάρκεια του διαχειριστικού έτους, επι¬ 
τρέπεται μετά από αιτιολογημένη απόφαση της Διοικου- 
σης Επιτροπής και έγκριση του Μητροπολιτικού Συμβου¬ 
λίου. 

Άρθρον 10 

Για τις τυχόν εκποιήσεις κινητών, ακινήτων και τιμαλ¬ 
φών, την αποδοχή ή αποποίηση δωρεάς, κληρονομιάς ή 
κληροδοσίας, τη σύσταση ή παραίτηση από δικαιώματος ή 
υποχρεώσεως σε ακίνητο του Ιερού Προσκυνήματος και 
την άσκηση ενδίκων μέσων, εφαρμόζονται αι διατάξεις 
περί Προσκυνημάτων. 

Άρθρον 11 

Τα έσοδα του Ιερού Προσκυνήματος διατίθενται μετά 
από σχετική απόφαση της Διοικούσης Επιτροπής για τους 
κάτωθι σκοπούς: 

α) Για την συντήρηση, τον εξοπλισμό και τον εξωραισμό 
του Ιερού Ναού του Προσκυνήματος Αγίας Τριάδος, του 
Πνευματικού Κέντρου και του περιβάλλοντος χώρου. 

β) Για την αξιοποίηση της κινητής και ακίνητης περιου¬ 
σίας του. 

γ) Για την μισθοδοσία του προσωπικού που απασχολεί¬ 
ται στο Ιερό Προσκύνημα. 


δ) Για την καταβολή των νομίμων εισφορών. 

ε) Για την πραγματοποίηση των σκοπών του Ιερού Προ¬ 
σκυνήματος, που ενδεικτικά αναφέρονται οτα άρθρα 2 και 
3 του παρόντος. 

Άρθρον 12 

α) Τα ζητήματα που τυχόν δεν προβλέπονται στον Κα¬ 
νονισμό αυτό ρυθμίζονται σύμφωνα με τις ανάλογες δια¬ 
τάξεις των Εκκλησιαστικών Κανονισμών. 

β) Ο παρών Κανονισμός τροποποιείται μετά από σχετική 
απόφαση της Διοικούσης Επιτροπής, που εγκρίνεται από 
το Μητροπολιτικό Συμβούλιο και την Ιερά Σύνοδο της Εκ¬ 
κλησίας της Ελλάδος. 

Άρθρον13 

Η ισχύς του παρόντος Κανονισμού αρχίζει από τη δημο¬ 
σίευσή του στην Εφημερίδα της Κυβερνήσεως και στο Πε¬ 
ριοδικό «ΕΚΚΛΗΣΙΑ». 

Άρθρον14 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Μαντινείας και Κυ- 
νουρίας, το ύψος της οποίας δεν δύναται να προσδιορι- 

σθή. 

Εν Αθήναις, τη 19η Ιουλίου 1996 
ΐ Ο Αθηνών ΣΕΡΑΦΕΙΜ, Πρόεδρος 
Ο Αρχιγραμματεύς 
ΐ Ο Διαυλείας ΔΑΜΑΣΚΗΝΟΣ 


( 10 ) 

ΚΑΝΟΝΙΣΜΟΣ ΥΠ' ΑΡΙΘΜ. 83/1996 
Περί τροποποιήσεως και συμπληρώσεως του υπ’ αριθμ. 

29/1985 Κανονισμού. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 42 παράγρ. 2 του Νόμου 
590/1977 «Περί του Καταστατικού Χάρτου της Εκκλησίας 
της Ελλάδος». 

2. Τας διατάξεις του άρθρου 3 του υπ’ αριθμ. 29/1985 
Κανονισμού (Φ.Ε.Κ. 126/Α/4.7.1985). 

3. Την υπ’ αριθμ. 845/3.4.1996 πρότασιν του Μακαριω- 
τάτου Αρχιεπισκόπου Αθηνών και πόσης Ελλάδος κ. Σε¬ 
ραφείμ. 

4. Την υπ’ αριθμ. 2/4.6.1996 Πράξιν του Α.Υ.Σ.Ε. 

5. Την από 5.6.1996 Απόφασιν Αυτής. 

ΨΗΦΙΖΕΙ 

Τον υπ’ αριθμ. 83/1996 ΚΑΝΟΝΙΣΜΟΝ, «περί τροπο¬ 
ποιήσεως και συμπληρώσεως του υπ’ αριθμ. 29/1985 Κα- 
νονισμού» έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 83/1996 
«ΠΕΡΙ ΤΡΟΠΟΠΟΙΗΣΕΩΣ ΚΑΙ ΣΥΜΠΛΗΡΩΣΕΩΣ 
ΤΟΥ ΥΠ’ ΑΡΙΘΜ. 29/1985 ΚΑΝΟΝΙΣΜΟΥ» 

Άρθρον 1 

Εις το άρθρον 3 του υπ’ αριθμ. 29/1985 Κανονισμού, εν 

ω διαρθρούνται αι υπαλληλικοί θέσεις της Ιερός Αρχιεπι¬ 
σκοπής Αθηνών, ο αντίστοιχος Κλάδος ΥΕ2 Τηλεφωνη- 
τού, τροποποιε'παι και συμπληρούται ως ακολούθως: 

«Κλάδος ΥΕ 2 τηλεφωνητών. 

Δύο (2) θέσεις επί βαθμοίς Ε-Β». 

Άρθρον 2 


Άρθρον 3 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Αρχιεπισκοπής Αθηνών, το ύψος της 
οποίας δεν δύναται να προσδιορισθεί. 

Εν Αθήναις τη 5η Ιουνίου 1996 


Η ισχύς του παρόντος Κανονισμού άρχεται από της δη- 0 Αρχιγραμματεύς 

μοσιεύοεως αυτού εις την Εφημερίδαν της Κυβερνήσεως ^ 0 Διαυλε |ας ΔΑΜΑΣΚΗΝΟΣ 

και το Περιοδικόν «ΕΚΚΛΗΣΙΑ». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



